Wense Vir Jou - INK - INK Wense Vir Jou - INK
Titel: Wense Vir Jou
Datum gepubliseer: 29 Mei 2020 Aantal woorde: 191 71 Kere gelees ♥2
Mag jy nooit jou lus vir wen verloor
As die lewe suurlemoene uithou
Mag jy altyd so lekker
Vanuit jou binneste lag
Mag die vrede en liefde
Jou volg elke dag
Mag die lewe net sy mooi kant wys
En jy rigting vind as jy verdwaal
Mag jy altyd dit in jou hart dra
Jy is eindeloos spesiaal
Mag jy elke dag die mooi
In iets raaksien
En mag jy weet
Dat jy ook die mooi hier verdien
Mag Sy hand van beskerming
Onverpoos oor jou wees
En mag jou hart nooit ‘n rede vind
Om iets te vrees
Mag die min vir jou genoeg wees
Mag jy enduit dankbaar bly
Mag jou stem sing
Soos die van ‘n kind
Mag jy tot die einde van tyd
Jou hulp van bo kry
“Wense Vir Jou” is geskryf en gekomponeer deur André van Wyngaardt ©